89. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 199 της 17/25 Ιουν. 1986 (ΦΕΚ Α' 83) Αναπροσαρμογή της προσωπικής εισφοράς των ασφαλισμένων και συνταξιούχων του Ταμείου Συντάξεων Μηχανικών και Εργοληπτών Δημοσίων Έργων στον κλάδο Υγείας αυτού. Άρθρ.Ι.-Η προσωπική εισφορά για τον κλάδο Υγείας του Ταμείου Συντάξεων Μηχανικών και Εργοληπτών Δημοσίων Έργων αυξάνεται σε 500 δρχ. το μήνα για κάθε άμεσα ή έμμεσα ασφαλισμένο και σε 250 δρχ. το μήνα για κάθε συνταξιούχο και ασφαλισμένο μέλος της οικογενείας του. Άρθρ.2.-Η ισχύς του παρόντος Π.Δ/τος αρχίζει από την πρώτη ημέρα του επόμενου μήνα από τη δημοσίευσή του στην Εφημερίδα της Κυβερνήσεως. 